ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky mrj ky ky ru ky ky ky ky ky hbs_cyr ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Оңтоюн таап ойногон, ок жыгач окшойт мыйзамың!
"Капитан Врунгелдин жоруктары" деген мультфильмди көрбөгөн киши жок чыгар. Ошондо айтылат эмеспи: "Как вы яхту назовете, так она вас поведет" деп.
Анын сыңарындай, мен кургур чыгарайын деген гезитимдин атын кашайып "Сериал" коюп алып, ал байкуштун катталуу сериясы мынакей жарым жылдан ашып барат...
Өткөндө мен урматтуу адилет министри Курмантай Абдиевичтен анын карамагындагы кишилердин сормо сазынан куткарышын өтүнүп кат жаздым эле, болбоду. Ырас, ошол катта көрсөтүлгөн айрым сунуштар аткарылыптыр, министрликтин алиги минифутбол ойногудай залына тийиштүү мыйзам-токтомдордун көчүрмөлөрүн илип коюшуптур, бечаралар.
Бирок менин "Сериал" гезитин каттоо боюнча арызымды бу жолу да кайтарып беришти.
16-февралда, соңку арызымды бергенден туура бир ай төрт күн өткөндө жанагы министрликтеги Болот Борошилович деген немеге (мындан ары "ББ" деп койойун) а жигиттин өзүнүн айтуусу боюнча телефон чалдым (номуру 652098 - кызыккандар чалып көрсө болот). Чалсам, "арызыңыз тууралуу төмөнкү кире бериштеги документ берчү жерге кайрылыңыз" деп койду кайдыгер гана. Мен ал жактын телефон номурун сурагыча телефонду коюп салды.
Ичимден таластыкча сөгүнүп алып, Аламүдүн-1 районунан Ош базарын көздөй жөнөдүм. Болжолу 10 километр.
Барсам, жанагы керсейгир айткан жерде отурчу кыз жок экен. Айла жок ББнын кабинетин каккылап, уруксат сурап кирип бардым. Кирсем "а баса, ал кыз баланча жакка кеткен" дейт. "Сиз жана телефон чалганымда ошентип айтып койсоңуз болмок, мен анда бензинди жана убакытты бекер коротпойт элем" дедим кейимиш болуп. Ичимден ашатып атам, андан башка колумдан эмне келмек эле.
Томпойгон жигит бу жолу эрдик кылып, кайсы бир кабинеттен ачкыч сурап келип, кайсы бир кабинетин ачып, "Сериалдын" папкесин издей баштады. Таппады. Анан экөөбүз ылдый жактагы кире бериштеги документ берчү жерге бардык. Ал жерден да биртопко чейин аңтарды, түрдүү барактар менен папкелерди. Акыры тапты көрүнөт, бир папкени алып чыкты. Ичин ачып карап, анан мөөрдүн тушуна кол коюлбай калыптыр, өзү бирдеме деп жазып кол койду да, баракты мага сунду. Карасам, баш тартуу жөнүндө буйрук экен. Ал буйрукка жанагы министрдин орунбасары К.Майкозов деген кол коймок окшойт, бирок көзүн май басып калганбы, кол койбой эле урдуруп жиберген тура. Анын ордуна колду бу жигит коюп жатпайбы.
Чамасы, бул жердеги каттоого тийиштүү кирди-чыкты кагаздардын баары ушул эле жигиттин колунан өтөт окшойт.
Баш тартуу... буйругуна бир сыйра көз жүгүрттүм. Карасам, гезиттин минималдык көлөмү көрсөтүлгөн... деп жазылып жүрөт.
"Мунуңуз карандай калп го, урматтуу ББ" дедим эле, ал жигит буйрукту колуна алып, "ката кетип калыптыр" деп койду.
Андан ары окусам, арыз ээси кайсы массалык маалымат каражаттарынын менчик ээси... болуп эсептелери жөнүндө маалымат толук көрсөтүлгөн эмес деп жазылып жүрөт.
Мен ББдан бул жерин тактап берүүсүн сурадым. Себеби мен КАЙСЫ гезиттердин ээси экендигимди кашкайта жазып койгон элем.
Ошондо ББнын айткан сөзүн угуңуз. "Сиз биерге мен башка эч бир ММКнын ээси эмесмин, эч бир гезит чыгарбайм, эч бир гезит таратпайм, башка бир да гезиттин редактору эмесмин деп жазышыңыз керек болчу" дейт.
Атүгүл менин өтүнүчүм менен моминтип жазып берип жатпайбы:
Чечмелесек: "В отношении СМИ ИП (индивидуальный предприниматель) Ж.Ж.Н.(Жанызаков Жаныбек Нукешович) не является собственником, редактором, издателем, распространителем" дешим керек экен да...
Көрсө, тээ илгерки алган справкамды алгандыгым жөнүндө справка алып келишим керек экен, эй!
Антпесе кашкайта жазылып турбайбы, мен кайсы гезиттердин ээси экендигим. Эми мен өзүм басмачы болсом, анан бу жерге мен кайсы гезиттерди баспай тургандыгымды, таратпай тургандыгымды санап беришим керек экен да!
Анда жанагы "басмачы" деген ишкердик документти эмне үчүн алдым экен, капырай?! Анда басмаканамды да жабышым керекпи?
Тү-үй, иттики! Убалым марташымовичтерге жетсин, бу мыйзамды да жөндөп жазалбай, эми минтип адилет министрлигинин кыргыз тилинен чаласабат папкебайларына жем кылышты жарым жыл бою...
Урматтуу башминистр Данияр Токтогулович!
кол алдыңыздагы министрлер өздөрүнүн кол алдындагы кызматкерлерин жөндөп иштете алышпаса, жанагы чогулуш кылган жериңиздеги үстөлдү катуураак муштап, айрыкча мыйзамды көзөмөлдөй турган министрликтен ошол мыйзамды арабанын ок жыгачына айландырбай, тагыраак кармануу керектигин эскертип койсоңуз.
Антпесе бу министрликти алиги ММК мыйзамында көрсөтүлгөндөй кылып сотко да бералбайсың, себеби адвокат дегендер уруксат кагазын - лицензияны так ушул министрликтен алышат. Демек, аларың буларга тикелей көз каранды.
Таңгөрү, эсил кайран эСэСэСэРдин тушунда жазган арызың же кайрылууң жүйөөлүү болсо, парткызматкерлер буйдамга келтирбей баса калчу эле.
Азыркылардын дегеле мурдун балта кеспейт шекилди.
Бирок кантсе да бир айласын таап берсеңиз, урматтуу Данияр Токтогулович, сураныч.
"Сериал" гезитин каттоодон өткөрө албай жүргөн
Ислам дини дүйнөнү басып баратат
Ааламдашуу күчөгөн сайын жакыр өлкөлөрдөн чыккан мигранттардын өнүккөн өлкөлөргө барып иштеп-жашоого муктаждыгы өсүүдө. Бириккен Улуттар Уюмунун миграция агенттигинин маалыматына караганда, дүйнөдөгү 6,5 млрд. калктын 3 пайызы өз өлкөсүнөн сырткары жерде жашоого мажбур. Алардын көпчүлүгү Африка жана Азия мамлекеттеринин өкүлдөрү. АКШдагы мигранттардын саны азыр 14 млн. адамды түзсө, Россияга келгендердин саны 12 млн.дон кем эмес. Ошол эле мезгилде, жумушчу күчү өтө зарыл болгон бул эки өлкөгө келгендердин көпчүлүгүн мусулмандар түзөөрү да белгилүү.
Ал эми Европадагы демократиясы өнүккөн, экономикасы күчтүү Англия, Франция, Испания жана Италияга окшогон өлкөлөрдө Түндүк Африка менен Жакынкы Чыгыш мигранттарынын исламга берилген адамдары түзүп жатканы да талашсыз. АКШ менен Россиядагы тургундардын бир бөлүгү мусулмандар болгону эбактан берки келаткан көрүнүш. Мисалы, Россия калкынын 20 пайызын мусулмандар түзөт. Былтыр бир эле кыргыз жарандарынан 40 миң адам орус атуулдугуна өткөн. Ошондой эле көрүнүш АКШ менен Европада да байкалууда. Европа экинчи дүйнөлүк согуштан кийин өз аймагында мусулманмын деп жашаган албан элин гана билсе, азыр мурдагы Югославия бөлүнгөндөн кийин Босния жана Косово аттуу жаңы өлкөлөрдө жашагандардын көпчүлүгүн мусулмандар түзүүдө. Андан сырткары акыркы 50 жыл ичинде Европага бир эле Түркиядан 3 миллионго жакын адам көчүп барып, мусулман диаспорасын түзүшкөн. Абал дүйнө жүзүндө террорчул уюмдардын көбөйүшү менен кошо алмашып, 2001-жылдын 11-сентябрындагы
АКШдагы террордук акциядан кийин кескин өзгөрдү. АКШ баштаган антитеррордук кампания, исламга тиешелүү мамлекеттердин айырмасына карабастан, ислам динин бүт дүйнөгө террорчуларды жараткан дин катары көрсөтүүгө багыттаган иш-аракетти баштады. Ошол себептен адегенде АКШ күнөөсү далилденбей калган Иракка каршы согуш ачкан. Аны менен кошо эле "Аль-Каиданы" катып жатат жана аны "Талибан" колдоп жатат деген ураан менен, Ооганстанга кирип барып, былтыртан бери согушту өтө интенсивдүү жүргүзүүгө өттү. Анын аягы кандай бүтөөрүнө алигиче көзү жетпесе да, антитеррордук коалициялык күчтөр өз аскерлерин 2011-жылдын аягында чыгарабыз деп жарыя кылышкан. Мунун артында, албетте, АКШ менен Батыштын дин маселесине байланыштуу тирешүүдө чамасы ченелүү экендигин көрсөтүүдө. Анын үстүнө Түркия батышка болгон умтулуусунан пайда чыкпастыгына көзү жетип, Азия мамлекеттери менен жакындашууга бет алганы байкалууда. Ислам өлкөлөрүнүн арасында абройлуу болгон Түркиянын мындай кадамы, албетте мусулман дүйнөсүнө чоң таасир кылды. Ошол эле мезгилде, исламдын Европага да, АКШга да жайылышы, албетте, ал жердин тургундарынын нааразылыгын туудурууда. Акыркы мезгилге чейин адам укуктарын сактоо демократиянын негизги талабы деген шылтоо менен буга көңүл бурбай келген күчтөр, эми жандана баштаганы байкалууда. Мисалы, Францияда аялдарга паранжа менен хиджаб кийип көчөгө чыгууга же коомдук жерлерде болууга тыюу салуу мыйзамын президент Николя Саркози өзү сунуш кылып чыкканы көптү кабарлайт. Кыргызстанда да ислам дининин таасири акыркы жылдары артып баратат. Анын далили катары жума намазга жыгылгандардын саны улам көбөйүп баратканын гана эмес, "Хизб-ут Тахрир" аталган радикалдык диний уюмдун мүчөлөрүнүн өлкөнүн булуң-бурчунан чыгып жатышын да айтса болот. Ошондой эле аялдардын арасында динге өтө берилип, шарияттын талаптарына жараша жашоого өтүп жаткандары көбөйүүдө. Алардын арасында түштүктөн чыккандардын саны көпчүлүктү түзөт дейин десең, башка аймактан чыккандар да аз эмес. Баарынан чоң кооптондуруучу нерсе, кылымдардан бери эркек менен тең ата болуп, арасынан Кыз Сайкал, Жаңыл мырзага окшогон баатыры, Курманжан даткага окшогон ханышасы чыккан кыргыз аялдарынын арасында бети-колун чүмбөттөп, чөлдөгү чаңдан сактануу үчүн атайын тигилчү узун кийимди денесине чыпыйтып-тарттырып кийип алган жаш кыздардын Бишкектин көчөлөрүндө ээн-эркин басып жүргөнү жана алардын санынын жылда жылга көбөйүүсүн айтса болот. Динге берилип, шарыят менен жашоого өтүүгө мажбур болгондордун санынын өсүшү, өлкөдөгү социалдык-экономикалык абалдын начарлашы менен тыгыз байланыштуу экендиги күмөн туудурбайт. Ошол эле мезгилде кыргыздын накта, эзелтеден бери өзгөрбөстөн, сакталып келаткан баалуулуктарынын өзгөрүшү, улууну урматтабай, кичүүнү сыйлабай, уурулук менен сойкулуктун көбөйүшү, башка динге өтүүлөрдүн өсүшү - мунун баары ааламдашуу процессинин терс жактары экендиги талашсыз.
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.